การปฏิวัติอุตสาหกรรมครั้งที่ 4
ย้อนกลับไปเมื่อราว 20 ปีก่อนหน้านี้ หากมีคนแปลกหน้าสักคนเดินมาบอกกับเราว่า  “อีกไม่กี่ปีต่อจากนี้ คุณสามารถคุย Video call กับคนที่อยู่อีกซีกโลกได้แบบเรียลไทม์ ใครๆ ก็สามารถเข้าถึงข้อมูลขนาดใหญ่ที่เรียกว่า Internet ได้จากโทรศัพท์มือถือพกพา”  เราคงส่ายหน้าเบาๆ พร้อมคิดในใจว่า “ไอ้หมอนี่ท่าจะเพี้ยน”  แต่ในที่สุด เรื่องทั้งหมดนี้ได้เกิดขึ้นแล้ว..
12 ส.ค. 2561

การปฏิวัติอุตสาหกรรมครั้งที่ 4 / โดย ลงทุนแมน
ย้อนกลับไปเมื่อราว 20 ปีก่อนหน้านี้
หากมีคนแปลกหน้าสักคนเดินมาบอกกับเราว่า
“อีกไม่กี่ปีต่อจากนี้ คุณสามารถคุย Video call กับคนที่อยู่อีกซีกโลกได้แบบเรียลไทม์
ใครๆ ก็สามารถเข้าถึงข้อมูลขนาดใหญ่ที่เรียกว่า Internet ได้จากโทรศัพท์มือถือพกพา”
เราคงส่ายหน้าเบาๆ พร้อมคิดในใจว่า “ไอ้หมอนี่ท่าจะเพี้ยน”
แต่ในที่สุด เรื่องทั้งหมดนี้ได้เกิดขึ้นแล้ว..
ตัดภาพมา ณ ปัจจุบัน
แทนที่จะต้องเข้าห้องสมุดเพื่อหาคำตอบอะไรสักเรื่องที่เราสงสัย เราเพียงหยิบโทรศัพท์ขึ้นมากด Google
อยากดูวิดีโอก็เปิด YouTube ก็มีคลิปนับล้านให้เราเลือกชมอย่างจุใจ
แทนที่จะต้องโทรจองโรงแรมเวลาไปเที่ยว เพียงเปิดค้นหาและจองพร้อมชำระเงินทาง 
 ก็เรียบร้อย
จะเห็นได้ว่าโลกนั้นเปลี่ยนไปด้วย “อัตราเร่ง” ที่เร็วมาก
คำถามคือ จะเกิดอะไรขึ้นในอีกสิบปีข้างหน้า?
“World Economic Forum (WEF) ได้คาดการณ์สิ่งที่จะเกิดในอนาคตอันใกล้ไว้ว่าเป็น "การปฏิวัติอุตสาหกรรมครั้งที่ 4"
การปฏิวัติครั้งก่อนๆ มีอะไรบ้าง?
ครั้งที่ 1 เกิดขึ้นจากการคิดค้นการใช้แรงงานเครื่องจักรในภาคอุตสาหกรรม แทนที่แรงงาน “มนุษย์” รวมถึงการคิดค้นเครื่องจักรไอน้ำ และถ่านหิน รวมถึงทางรถไฟ ที่เริ่มต้นที่ภาคพื้นยุโรปในช่วงปลายศตวรรษที่ 18 (อ่านเพิ่มเติมเกี่ยวกับการ ปฏิวัติอุตสาหกรรมครั้งที่ 1 ได้ที่ 
 )
การปฏิวัติอุตสาหกรรมครั้งที่ 2 เกิดในช่วงปลายศตวรรษที่ 19 โดยถูกอธิบายว่า เกิดขึ้นจากการคิดค้นระบบสายพานการผลิตสมัยใหม่ รวมถึงพลังงานไฟฟ้าในชีวิตประจำวัน
ครั้งที่ 3 เกิดในช่วง 20-30 ปีที่ผ่านมานี้เองโดยเกิดจากการพัฒนาระบบคอมพิวเตอร์ ระบบอินเทอร์เน็ต ที่เชื่อมคนทั้งโลกเข้าด้วยกัน
และล่าสุด "การปฏิวัติอุตสาหกรรมครั้งที่ 4"
ไฮไลต์ของการปฏิวัติครั้งนี้คือ ปัญญาประดิษฐ์อัจฉริยะที่สามารถคิดเองได้ หรือที่เรารู้จักกันในชื่อ AI (Artificial Intelligence) และการหลอมรวม AI นี้เข้ากับร่างกาย และชีวิตประจำวันของเราได้
AI ในที่นี้อาจยังไม่ได้ถูกคาดหมายว่าจะมีความอัจฉริยะ จนสามารถใช้ชีวิต หรือคิดเอง มีเหตุผลแบบมนุษย์เหมือน โดเรมอน หรือ Skynet จากภาพยนตร์ The Terminator
แต่มันจะสามารถทดแทนงานง่ายๆ ที่ต้องทำซ้ำๆ โดยไม่ต้องพึ่งแรงงานฝีมือได้
ในอนาคตงานหลายๆ อย่าง เช่นงานเอกสารบางชนิด งานแปลภาษา อาจถูกทดแทนโดยคอมพิวเตอร์
เมื่องานง่ายๆ ซ้ำๆ ที่ไม่ต้องใช้ความคิดสร้างสรรค์ถูกแทนที่ด้วยระบบคอมพิวเตอร์ มนุษย์ก็สามารถเอาเวลา และทรัพยากรไปทุ่มเทให้กับงานฝีมือที่เกิดประโยชน์มากขึ้นในอนาคตได้
อย่างไรก็ตาม ทุกการเปลี่ยนแปลงย่อมมีผู้ถูกทิ้งไว้เบื้องหลังเสมอ ดังที่เคยเกิดขึ้นมาแล้วในอดีต
การปฏิวัติครั้งที่ 1 นั้นแรงงานทอผ้า ในอังกฤษ ถูกแย่งงานโดยเครื่องทอผ้า
การปฏิวัติครั้งที่ 2 การเกิดขึ้นของระบบสายพานในการผลิตรถยนต์ ทำให้คนสามารถซื้อรถได้ในราคาถูก สิ่งที่ถูกทดแทนก็คือ ม้า ที่ใช้ลากรถม้านั่นเอง
การปฏิวัติครั้งที่ 3 การใช้คอมพิวเตอร์คำนวณตัวเลขมหาศาล จนเสร็จสิ้นในเวลาไม่กี่วินาที และการเข้าถึงข้อมูลในโลกอินเทอร์เน็ต ได้เข้ามาทดแทนงานเกือบทุกอย่างในชีวิตประจำวันของเรา ตั้งแต่ การอ่านข่าวในหนังสือพิมพ์ การฟังเพลงจากวิทยุ การดูวิดีโอจากทีวี ทุกอย่างถูกแทนด้วยเทคโนโลยีที่เรียกว่า คอมพิวเตอร์ และ อินเทอร์เน็ต
คำถามสำคัญคือ ในการปฏิวัติครั้งที่ 4 ที่ AI กำลังจะเข้ามาทดแทนการทำงานของมนุษย์อีกหลายอย่าง เราได้เตรียมพร้อมมากแค่ไหนกับโลกอนาคตที่กำลังจะมาถึง
แต่ที่น่าสนใจคือ มีนักเศรษฐศาสตร์บางคนบอกว่าจริงๆ เราอาจจะกำลังอยู่ในช่วงต้นของการปฏิวัติครั้งนี้แล้ว..
----------------------
ทุกยุคมีการพัฒนา และการเปลี่ยนแปลงรอบๆ ตัวนั้นมีค่า พิมพ์เป็นบทความมาแชร์ักัน โหลดแอปพลิเคชันลงทุนแมน เขียนบทความได้แล้วฟรีทั้ง iOS และ android 
.
หนังสือลงทุนแมนให้อ่านยามว่าง เล่ม 1.0-5.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------